En liten (1,9-3,5 millimeter), avlang, fint hårete borebille med variabel farge. Den kan være ensfarget kastanjebrun, eller to-farget i ulike sammensetninger av brunrødt og svart. Hunnene er jevntover mer fargerike enn hannene. Antennene er 10-leddete, trådformede og nokså lange, mesteparten av lengden utgjøres av de tre ytterste leddene. Pronotum er rundet, en del smalere enn de jevnbrede dekkvingene.